o
On hienoa olla kanssanne tänään.
Olen pastori Phil Howell kaukaa Australiasta.
Olen täällä, koska Jumala on antanut minulle tilaisuuden
puhua sydämeltäni teidän sydämellenne.
Haluan puhua taivaan kulttuurista - myös maan päällä.
Ihmiset ihmettelevät, miten taivas voi olla maan päällä.
Isä meidän -rukouksessa, Matteuksen jakeessa 6:10,
meitä neuvotaan rukoilemaan: "tulkoon sinun valtakuntasi, -
ja tapahtukoon tahtosi myös maan päällä niinkuin taivaassa."
Monet ymmärtävät nyt, että olemme taivaan kansalaisia,
me, jotka olemme uudestisyntyneet uskomalla Jeesukseen Kristukseen.
Elämme uudessa kulttuurissa.
Sydämessämme on toisenlainen ilmapiiri.
Se on taivaan ilmapiiri ja kulttuuri.
Se kuulostaa ehkä kummalliselta,
mutta uskon sen olevan Jumalan Sanan totuus.
Kun Jeesukselta kysyttiin, milloin valtakunta tulee,
Hän vastasi: "Jumalan valtakunta on sisäisesti teissä."
Niiden sydämessä, jotka ovat ottaneet vastaan Jeesuksen Vapahtajanaan,
ja rakastavat Häntä Herranaan.
Mikä ilo ja etuoikeus on tietää olevamme taivaan kansalaisia!
Vaikka elämme maan päällä,
ja henkemme ja sielumme ovat ruumiissamme jonkin aikaa,
jonain päivänä meidät kutsutaan Herran luo,
ja saamme uuden ruumiinkin. Sitä on ilo odottaa.
Jeesus kehotti meitä rukoilemaan maailmassa vielä ollessamme,
että taivaan valtakunta tulisi maan päälle.
Kristuksen seurakunnalla on se etuoikeus.
Meidät on kutsuttu maailmasta uuteen valtakuntaan,
taivaan valtakuntaan.
Taivaan kulttuurin tuominen ei ole vain etuoikeus, vaan velvollisuus.
Jesaja 55:8: "Sillä minun ajatukseni eivät ole teidän ajatuksianne,
eivätkä teidän tienne ole minun teitäni, sanoo Herra."
"Minun tieni ovat korkeammat teidän teitänne
ja minun ajatukseni teidän ajatuksianne."
Jumalan Henki nostaa meidät korkeuksiin,
jossa asumme Kristuksen kanssa, joka on Isän oikealla puolella.
Maailmassa vielä ollessamme Hengen kulttuuri tulee alas,
sydämiimme, ihmissuhteisiimme, perheisiimme ja seurakuntiimme.
Nyt on aika päästää taivas niiden keskuuteen,
jotka eivät tunne Jumalaa.
Sinulla on taivas sisälläsi, kuninkaiden Kuningas sydämessäsi,
Hänen sanansa, tiensä, ajatuksensa ja tunteensa.
Mitä tarkoittaa, että meillä on erottelukyky?
Heprealaiskirje 4:12 sanoo, että Jumalan Sana erottelee.
Ajattelemme Jumalan tavoin, ja meillä on Jumalan Sana,
joka uudistaa mieltämme ja muokkaa ajatuksiamme.
Kun ajattelemme ja toimimme Jumalan Sanan mukaisesti,
me tuomme taivaan kulttuurin.
On ihana etuoikeus, mutta myös suuri velvollisuus,
tuoda taivaan ilmapiiri maailman vaikeuksien keskelle.
Siksi Jeesus sanoi: "Rauhan minä jätän teille:
minun rauhani - sen minä annan teille.
En minä anna teille, niinkuin maailma antaa.
Älköön teidän sydämenne olko murheellinen älköönkä peljätkö."
"Menen valmistamaan teille sijaa...
"...että tekin olisitte siellä, missä minä olen."
Jumala valmistelee ikuisuutta, jotta voisimme hallita Kristuksen kanssa.
Opettelemme hallitsemaan maan päällä.
Kun kohtaatte elämän vaikeuksia, Jaakobin kirje muistuttaa,
että kun joudutte moninaisiin kiusauksiin,
pitäkää sitä pelkkänä ilona.
Mutta pidämmekö sitä pelkkänä ilona?
Jumala sallii kiusaukset todistaakseen,
että voitto on meidän.
Onko sinulla ollut sellaisia kiusauksia?
Niiden on tarkoitus vahvistaa.
Jumala ei anna minkään musertaa meitä,
ellemme itse salli sitä.
Jumala sanoo: "Tämä vahvistaa sinua. Minun armossani on sinulle kyllin."
Taivaan kulttuuri on pimeydenkin keskellä.
Hallitsemme Kristuksen kanssa.
On siunaus tietää, että hallitsemme Kristuksen kanssa.
2. Korinttolaiskirje 3:17-18:
"Sillä Herra on Henki, ja missä Herran Henki on, siinä on vapaus.
Mutta me kaikki, jotka peittä- mättömin kasvoin katselemme
Herran kirkkautta kuin kuvastimesta,
muutumme saman kuvan kaltaisiksi kirkkaudesta kirkkauteen,
niinkuin muuttaa Herra, joka on Henki."
Taivaan kulttuurilla on yksi päämäärä: Jeesuksen herruus.
Meidän täytyy katsoa Häneen koettelemuksissakin.
Sadrakin, Meesakin ja Abednegon kanssa tulessa oli neljäskin mies.
Se oli Herra.
Meidänkin täytyy katsoa Herraan ongelman sijaan.
Älkää suurennelko ongelmaa, älkääkä katsoko vaikeuksiin.
Katsokaa Jeesukseen, uskon alkuunpanijaan ja täyttäjään.
Hän pystyy pelastamaan.
Katsoessamme Häneen muutumme "kirkkaudesta kirkkauteen -
niinkuin muuttaa Herra, joka on Henki."
Haluatko muuttua? Minä haluan.
Ennen olin pelokas ja hermostunut. Lapsuuteni oli vaikea.
Mutta minulle kerrottiin Jeesuksesta,
ja vähitellen Hänestä tuli elämäni keskipiste, Vapahtajani,
Parantajani, Lunastajani ja Ennallistajani.
Jumala kokosi sirpaleet, ja antoi ilon sydämeeni.
Taivaan valtakunnassa on yksi keskipiste:
Herra Jeesus Kristus.
Katso jatkuvasti Hänen Sanaansa, katso jatkuvasti Häneen.
"Mitä ajattelet, Herra, mitä sanot, Herra?"
Sitä on erottelukyky. "Mitä teen nyt, Herra?"
Taivaan kulttuuri etsii aina vastausta.
Toimiessaan maan päällä Jeesus puhui suurella auktoriteetilla.
Opetuslapsetkaan eivät ennen olleet nähneet sellaista auktoriteettia.
Toiseksi Hän puhui vastauksesta ongelmiin.
Jotkut puhuvat vain ongelmista ja suurentelevat niitä.
Jeesus puhui ongelmien ratkaisusta.
Hän puhui siitä, mitä Hän halusi tapahtuvan.
Usko tekee niin.
Usko puhuu Jumalan vastauksesta tilanteeseen,
ja uskoo, että uskon ja luomisen voima toimii.
Jumalan Sana on luova voima. Se toimii sydämessämme.
Ensin täytyy kuitenkin uskoa, puhua ja julistaa.
Jeesus on palvelutyösi esikuva.
Hän on taivaan Kuningas ja seurakunnan Kuningas.
Hän hallitsee jonain päivänä koko maailmankaikkeutta.
Hän hallitsee nytkin, mutta ihmiset eivät tiedä sitä.
"Maa on oleva täynnä Herran kunnian tuntemusta,
niinkuin vedet peittävät meren."
Tuo se kulttuuri sydämeesi, kotiisi, seurakuntaasi ja paikkakunnallesi.
2. Korinttolaiskirje 3:17 sanoo:
"Missä Herran Henki on, siinä on vapaus."
Yksi taivaan kulttuurin piirteistä on vapaus.
Ei enää orjuutta, ei kahleita eikä sortoa.
Opettelemme murtamaan kahleet voitelulla.
Voitelu voittaa orjuuden ja päästää meidät vapaaksi.
Eikö olekin hienoa päästä vapaaksi?
Vapaus on kaikilla, mutta kaikki eivät ole ottaneet sitä vastaan.
"Tulette tuntemaan totuuden, ja totuus on tekevä teidät vapaiksi."
Tutki Raamattua, rukoile ja pyydä Jumalalta
täyttä perintöä, täyttä siunausta,
jonka Jeesus on antanut meille ristintyöllään -
taivaan kulttuuria ja vapautta.
Joillekin vapaus merkitsee sitä, että saa tehdä mitä haluaa.
"Sääntöjä ei ole, teen mitä tahdon."
Se ei ole vapautta, se on eräs orjuuden muoto.
Jotkut menevät toiseen äärimmäisyyteen,
ja laki, säännöt ja käskyt ovat kaikki kaikessa.
He yrittävät elää legalismin alla, mutta se on väärin.
Ei legalismi, eikä lupa tehdä kaikkea, vaan vapaus.
Vapaus seurata Jumalaa.
Jeesus sanoi: "Tulkaa luokseni, oppikaa Minusta,
ottakaa ikeeni ja seuratkaa Minua!" Sitä on vapaus.
Siksi teemme tätä ohjelmaa nyt. Haluamme rohkaista teitä.
Luopukaa legalismista, älkääkä juosko lihan himojenne perässä,
vaan ottakaa vastaan vapaus Hengessä.
Voitte vastata Herralle ja seurata Häntä.
Ei enää orjuutta eikä kahleita.
Missä Henki hallitsee, ja missä Herra on,
siellä on vapaus.
Meidän täytyy etsiä ensin Jumalan valtakuntaa.
Matteus 6:33: "Etsikää ensin Jumalan valtakuntaa."
Asettakaa se etusijalle. "Herra, mitä haluat minun tekevän tänään?"
Etsikää ensin Jumalan valtakuntaa,
niin myös kaikki muu teille annetaan.
Elämämme keskipisteeksi tulee Jumalan äänen kuuleminen,
Raamatun tutkiminen, jotta Pyhä Henki voi ohjata meitä.
Silloin voimme kulkea sitä tietä.
Näin taivaan kulttuuria voidaan levittää toisille,
Suomeen, Skandinaviaan, Eurooppaan ja koko maailmaan.
Meitä on siunattu, ja olemme siunauksena.
Taivaan valtakunnassa täytyy olla kunnioituksen kulttuuri.
Se on erilainen valtakunta.
Maailman kulttuurissa ajatellaan: "Minä olen pomo,
ja minun tahtoni täytyy toteutua." Se on kunnianhimoa.
Taivaan valtakunnassa ihmisillä on palvelijan sydän.
"Miten voin palvella Jumalaa ja muita ihmisiä?"
Kunnioituksen täytyy olla yksi kulttuurimme peruskivistä.
Mitä on kunnioitus?
Ensimmäinen käsky, jota seuraa lupaus siunauksesta, on:
"Kunnioita isääsi ja äitiäsi, että menestyisit."
Hän sanoo myös, että jos otamme vastaan profeetan,
saamme profeetan palkan, kunnioituksen.
Jos otamme vastaan vanhurskaan, saamme vanhurskaan siunauksen.
Miten tämä periaate toimii taivaan kulttuurissa?
Ensinnäkin, kun kuuntelet minua nyt,
alamme erottaa, mikä on Jumalasta, ja mikä tekee sinusta sinut.
Olemme Kristuksessa, olemme siunattuja ja voideltuja.
Kokemuksemme ovat muokanneet meitä sellaisiksi kuin olemme.
Kun kunnioitamme Jumalaa ja toisiamme,
tunnistamme toisemme Hengessä.
Emme tuomitse lihan mukaan, vaan tunnistamme:
"Tiedän, kuka olet, olet siunattu Jumalan lapsi."
Sitten alamme odottaa, että heidän siunauksensa ja kokemuksensa
voivat jopa palkita meidät. Saamme toinen toisiltamme.
Maailma ei ymmärrä kunnioitusta. Kaikessa on kyse vain minusta.
Kunnioituksessa on kyse toisista, heidän tunnistamisestaan,
heidän vastaanottamisestaan Jumalan lahjana.
Jumala lupaa palkita sinut.
Valtakunta toimii kauniisti. Se on suuri etuoikeus.
Saamme siunauksia muilta Kristuksen ruumiin jäseniltä,
kun seurakunnat ja ryhmät kunnioittavat toisiaan,
ja kun kunnioitamme johtajia, ja he kansaansa.
Itse asiassa Sana sanoo: "Kunnioittakaa kaikkia."
Tunnistamme heidät ihmisiksi, jotka on luotu Jumalan kuviksi.
Tunnustamme sen hyvän, mitä heissä on, ja mitä he ovat tehneet.
Se avaa heidän sydämensä ottamaan vastaan ja antamaan.
Kylväminen ja sadonkorjuu on valtakunnan periaate.
Kylvämme sitä, mitä meillä on. Taivas on erilainen.
Odotan innolla, että saan olla Herran kanssa
ja palvella Häntä ikuisesti.
Maailmassa opettelen tätä taivaan kulttuuria,
joka on jo nähtävissä ja koettavissa osittain,
mutta tulemme kokemaan sen täydessä voimassaan.
Jumala muuttaa turmeltuneen ruumiimme turmeltumattomaksi.
Henkemme ja sielumme eheytyvät ja vapautuvat.
Olemme siunattuja ikuisesti.
On ilo ja etuoikeus jatkaa sinnikkäästi kohti päämäärää,
johon Kristus on meidät kutsunut, jotta meistä tulisi Hänen kaltaisiaan.
Me toimimme avoimen taivaan alla. Taivas on avoinna.
Jeesus itse avasi taivaat. Matteus 3:16 sanoo:
"Kun Jeesus oli kastettu, nousi hän kohta vedestä,
ja katso, taivaat aukenivat,
ja hän näki Jumalan Hengen tulevan alas niinkuin kyyhkysen
ja laskeutuvan hänen päällensä" - Jumalan valtakunnan!
Jumala avasi taivaat, kun Jeesus kastettiin vedessä.
Henki tuli alas. Taivas on nyt auki.
Kun Jeesus palasi Isän luo, taivas oli auki.
Meillä on siis pääsy taivaan resursseihin.
Elämme luonnollisessa maailmassa,
mutta henkemme ovat yhteydessä Jumalaan.
2. Kor. 5:17: "Siis, jos joku on Kristuksessa,
niin hän on uusi luomus."
1. Kor. 6:17: "joka yhtyy Herraan, on yksi henki hänen kanssaan."
Sydämesi on yhteydessä Hänen sydämeensä.
Voimme tuoda Hänen sydämensä maan päälle.
Avoin taivas kuuluu taivaan kulttuuriin.
Meidän täytyy pitää taivas auki kuuliaisuudella, uskollisuudella
tekemällä, mitä Herra käskee, ja miellyttämällä Häntä.
Hän rakastaa meitä silloinkin, kun teemme vakavia virheitä,
mutta usko miellyttää Häntä.
Miellyttäessämme Häntä huomaamme, että Hän vuodattaa kunniaansa
yhä enemmän ja enemmän.
Pietari sanoo, että meidän pitää tuntea armo,
koska kun tunnemme armon ja Jumalan rauhan,
se lisääntyy sitä mukaa, kun opimme tuntemaan sitä.
Sinä tunnet Jumalan armon ja olet kokenut Hänen lempeytensä.
Mutta kun asumme avoimen taivaan alla,
ja saamme lisää tietoa Raamatun ja Hengen avulla,
ja Jumala antaa meille näkyjä ja unia ja hengellisiä lahjoja,
ja paljastaa lisää totuudesta, armo lisääntyy.
Kasvoin perinteessä, jossa ei uskottu uudelleensyntymiseen.
Ajattelimme,
että kirkkoon ja kristittyyn perheeseen kuuluminen riittää.
Sitten joku puhui minulle Sanaa: "Teidän täytyy syntyä uudesti."
Kun annoin sydämeni Herralle, tuo tieto vapautti pelastavaa armoa.
Joku muistutti minua Room. 10:9-10:sta,
että jos tunnustat suullasi Jeesuksen Herraksi, pelastut.
Niin opin puhumaan Sanaa.
Jumala vapautti sen tiedon myötä lisää armoa.
Luonnollisessa maailmassa suurin koetukseni oli syöpä.
Jumalan Sanan kertoma tieto parantamisesta toi armoa.
Armossa on voimaa muuttaa meitä.
"Armossani on sinulle kyllin."
Ystäväni, keitä ja missä olettekin, voitte tuoda taivaan kulttuurin,
armon ja Jeesuksen voiman ja kunnian
sydämeenne, koteihinne, ihmis- suhteisiinne ja työpaikoillenne.
Antakaa toisten nähdä, että teissä on jotain erilaista,
koska Jeesus Kristus on sydämessänne.
Kaikki eivät tule seurakuntaan. Seurakunnan on mentävä ihmisten luo.
"Menkää kaikkeen maailmaan,
opettakaa, saarnatkaa, parantakaa ja pelastakaa."
Jumalan merkit ja ihmeet seuraavat teitä.
Taivaan kulttuuri on hyvin voimakas kulttuuri.
Se muuttaa helvetin ympärillämme.
Kun Jaakob heräsi unestaan, jossa hän näki tikapuut taivaaseen,
ja enkelien kulkevan niitä pitkin, hän sanoi:
"Herra on totisesti tässä paikassa, enkä minä sitä tiennyt.
Tässä on varmasti Jumalan huone ja taivaan portti."
Ystäväni, kun otimme Jeesuksen vastaan,
tulimme osallisiksi Jumalan huoneesta.
Elämästämme tulee kuin taivaan portti, jonka voimme avata.
Niin saamme yhä enemmän Herralta.
Matteus 16 kertoo kuitenkin, että myös helvetin portti on auki,
ja siksi helvetillisiä asioita pääsee tapahtumaan.
Jotkut teistä tietävät, mistä puhun. Olette kärsineet paljon.
Mutta sanon teille: Voitte sulkea helvetin portit.
Voitte pitää taivaan portteja avoinna.
Anna taivaan pysäyttää helvetin toimet.
Jeesus sanoi: "Annan teille vallan, Jumalan valtakunnan avaimet.
Minkä sinä sidot maan päällä, se on oleva sidottu taivaissa,
ja minkä sinä päästät maan päällä, se on oleva päästetty taivaissa."
Eli jos jokin ei sovi taivaan kulttuuriin, älkää salliko sitä!
Pysäyttäkää se, sitokaa se!
Sallikaa maan päällä se, joka sopii taivaan kulttuuriin.
Olemme Jumalan auktoriteetin alla, ja Hän sanoi:
"Annan teille vallan, menkää kaikkeen maailmaan."
Toimikaa siinä auktoriteetissa. Kertokaa vastaukset.
Antakaa Jumalan todistaa, että Hän on rakastava Isä.
Toivon, että tämä ohjelma on siunannut ja rohkaissut sinua.
Lähdemme takaisin Australiaan muutaman tunnin kuluttua.
Rukoilemme vaimoni kanssa puolestanne.
Pyydän teitä rukoilemaan Australian puolesta.
Australia, kuten Suomikin, tulee vielä Herran luokse.
Uskon taistelu riehuu yhä, mutta se on hyvä taistelu,
koska voitamme.
Olemme siunattuja, kuten Aabraham, jotta olisimme siunauksena.
Saamme siunauksen ollaksemme siunauksena.
Taivaan kulttuuri siunaa.
Se kertoo Jumalan aikeista ja sydämestä.
Ennen kun tämä päivä päättyy, siunaa ihmisiä sanoen:
"Jeesuksen nimessä, siunaa perhettä, ystäviä ja vihollisiakin."
Niin että he saavat Jumalan sydämeltä vastauksen ongelmiinsa.
Ehkä taivaan kulttuuri vetää silloin heitäkin puoleensa.
Meidän täytyy houkutella muita Jeesuksen luo.
Kun elämme armon ja lempeyden kulttuurissa,
kun koemme parantumisia, pelastumisia ja eheytymisiä,
ihmiset näkevät ne ja pitävät näkemästään.
Se ei ole kuollutta uskontoa eikä vain lakeja,
vaan Jumalan armon lahja. Jumala siunatkoon sinua!
Suomennos: Hannele Tainio